S-Bahn de Vieno

La S-Bahn de Vieno estas S-Bahn-sistemo en la regiono de Vieno operaciata de la entrepreno ÖBB-Personenverkehr AG. Male al la S-Bahn-sistemoj en kelkaj aliaj urboj kiel Berlino, la viena S-Bahn uzas normalajn plenfervojajn trakojn vetureblajn ankaŭ de aliaj trajnoj.

 Linioj 

Ĉiuj linioj de la viena S-Bahn nomiĝas per la litero "S" kaj numero.

Plej multaj linioj de la viena S-Bahn uzas ene de Vieno la tiel nomatan "trunkvojon" (Stammstrecke) inter Wien Floridsdorf kaj Wien Meidling. La trunkvojo estas la plej veturata fervojo en Aŭstrujo. Plej multaj linioj havas grandajn intertempojn de duona horo ĝis horo, sed pro la ĉeesto de pluraj linioj kaj ankaŭ regionaj trajnoj, sur la trunkvojo estas ĝenerale mallongaj atendotempoj.

La jena liniskemo estas valida en 2013 (ne ĉiuj trajnoj iras ĝis la montrata fina stacio):
S1: Gänserndorf ↔ Aŭstruja Norda Fervojo ↔ Wien Floridsdorf ↔ trunkvojo ↔ Wien Meidling ↔ Aŭstruja Suda Fervojo ↔ Wiener Neustadt Hauptbahnhof
S2: Laa ĉe Dyje (Laa an der Thaya) (nur unuopaj trajnoj) ↔ Mistelbach ↔ Wolkersdorf (Laa-a Orienta Fervojo) ↔ Wien Floridsdorf ↔ trunkvojo ↔ Wien Meidling ↔ Aŭstruja Suda Fervojo ↔ Wiener Neustadt Hauptbahnhof
S3: Absdorf-Hippersdorf/Hollabrunn ↔ Stockerau ↔ Aŭstruja Nordokcidenta Fervojo ↔ Wien Floridsdorf ↔ trunkvojo ↔ Wien Meidling
S7: Wien Floridsdorf ↔ trunkvojo ↔ Wien Rennweg ↔ Viena-Bratislava fervojo ↔ Flughaveno Vieno ↔ Wolfsthal
S40: Wien Franz-Josefs-Bahnhof ↔ Francisko-Jozefo-fervojo ↔ Tulln ĉe Danubo (Tulln an der Donau) ↔ Tullnerfelda fervojo ↔ Sankt Pölten Hauptbahnhof
S45: Wien Hütteldorf ↔ Periferia Linio ↔ Wien Heiligenstadt ↔ Danuboborda fervojo ↔ Stacio Wien Handelskai
S60: Bruck an der Leitha ↔ Aŭstruja Orienta Fervojo ↔ Wien Hauptbahnhof ↔ Wien Meidling ↔ Wien Hütteldorf ↔ Aŭstruja Okcidenta Fervojo ↔ Rekawinkel
S80: Marchegg ↔ Marchegg-a Orienta Fervojo ↔  Wien Hauptbahnhof ↔ Wien Meidling ↔ Pottendorfa Linio ↔ Wiener Neustadt Hauptbahnhof

 Referencoj 

 Eksteraj ligiloj 

ÖBB Reiseportal: S-Bahn

Kategorio:Fervojo en Aŭstrio
Kategorio:Transporto en Vieno
Vieno